Sabie Retreats Guest House - Resensies
Helena A - Oct 2018
Lieflike, groot, netjiese kamer, en groot badkamer!
Die verblyf sal ek enige tyd aanbeveel. Die kamers is baie netjies en die personeel baie behulpsaam. Veilige parkering, en loopafstand van alle winkels en restaurante. Hul kan dalk net oorweeg om klein badseep en sjampoe aan te hou. En dan is daar ook nie 'n houer bokant die wasbak in die badkamer om jou tandeborsel en tandepasta in te bêre nie. 'n Seephouer by die bad kan ook gerus geïnstalleer word. Die bed slaap fantasties!
Jacques B - Aug 2018
Die kamer se vloer is geverf, die water druk is baie swak en vir 2 dae was daar geen warm water nie. Oorkant die straat is daar 'n nagklub of iets wat dit amper onmoontlik maak om te slaap musiek en mense wat gil en skree. Wees bereid om op te staan as jy die DStv se kanaal wil verander. Ek kan ongelukkig nie die plek aanbeveel nie. Dit is buitensporig duur vir wat jy kry.
Henk J - Jun 2018
Baie skoon en netjies, vriendelike diens en heerlike ontbyt.
Ek sal die plek ten sterkste aanbeveel aan alle reisigers.
Frik S - Mar 2018
Toegang tot ons eenheid was treurig. Klein gangetjie en geen geute aand die dak en dit reën op jou.
Ek sal nie weer daar bly nie. Die ontbyt is ingesluit, maar beperk tot R100. Jy word daar meegedeel van die R100 per persoon, alhoewel hulle vir jou die spyskaart gee. Stort is swak. Kan nie by die wasbak uitkom nie, want die deur maak oop voor die wasbak. Die bed is koningin-grootte, maar is kort en my voete hank af. Vir dieselfde tarief kan ons by die Royal Hotel in Pelgrimsrus bly en daar is geen verrassings nie.
Adél D - Jan 2017
Dis 'n gerieflike skoon oorblyplek.
Dis 'n oulike plekkie om te oornag. Dit bied goeie waarde vir geld, dis skoon en netjies.
Vriendelike diens met skoon, netjiese kamers en veilige parkeerplek.
Kamers is smaakvol gemeubileerd. Daar is DStv en lugversorging in die kamers. Daar was vriendelike diens en verwelkoming met ons aankoms.
Anna R - Jun 2016
Pragtig skoon en goeie ligging.
Het vir 3 nagte baie lekker gebly. Akkommodasie skoon en nuut. 'n Klein yskas sou welkom gewees het om drinkgoed koud te hou. Sal voorstel dat die driekwartbeddens apart gehou word, want die duvet is te klein omdat die beddens teen mekaar geskuif is. Onvoldoende hangplek vir klere en handdoeke in die badkamer. Sou verkies het dat die badkamerlig nie outomaties aan- en afskakel nie. Eienaar moet restaurant adverteer met groot advertensiebord by die parkeerarea.